છૂપા ચાર્જીસ : જુદી જુદી વિમા યોજનાઓમાં જુદી જુદી ફી અને મહેનતાણા - ખર્ચા લેવાતા હોય છે. આવી યોજનાઓ, રોકાણ તેમજ જોખમ બંનેને આવરી લેતી હોય છે. દા.ત. 'યુલિપ' યોજનામાં બહુ ભારે વહીવટી ખર્ચાઓ તેમજ વિતરણ - ફાળવણીને લગતા ખર્ચાઓ છે. આ પ્રકારના ચાર્જીસને લગતી ઝીણી ઝીણી ગુપ્ત વિગતો સામાન્ય રીતે તમારા એજંટ તમારી સમક્ષ ખુલ્લી કરતા નથી. કારણ કે એ બધું જાણ્યા બાદ તમે પોલિસી ખરીદવાનું માંડી વાળો તો એના પરિણામ સ્વરૂપે એ એજંટોએ પોલિસીનું વેચાણ કર્યા બદલ મળનારા પોતાના કમિશનથી હાથ ધોવાનો વારો આવે. જ્યારે વિતરણને લગતા ચાર્જીસ બહુ ભારે હોય તો એનો અર્થ એ થયો કે રોકાણ કરાયેલી રકમમાંથી સૌપ્રથમ આ ચાર્જીસની રકમ કાપી લેવામાં આવે છે અને બાકી રહેલી રકમ તમારા ખાતામાં યુનિટની ખરીદી કરવા પૂરતી રહેવા દેવામાં આવે છે. હંમેશા તમારે યાદ રાખવું જોઈએ કે કેટલાક ચાર્જીસને તપાસતા રહેવું જોઈએ અને ભારે ફી તેમજ ચાર્જીસ ધરાવતી પોલિસીઓ ખરીદવાનું ટાળવું જોઈએ. આવું કહેવાનું કારણ એ કે જો તમે કોઈ ખરાબ - નુક્શાન કારક યોજના વાળી પોલિસી ખરીદી લીધી તો તમારે ક્યારેક તમારી મૂડીની રકમ સુદ્ધાં ગુમાવવાનો વારો આવે.